## ELLÁTÁSI SZERZŐDÉS MÓDOSÍTÁS

(tervezet)

mely létrejött **egyrészről Budaörs Város Önkormányzata** (székhely: 2040 Budaörs, Szabadság út 134., adószám: 15730105-2-13) **képviseli:** **Wittinghoff Tamás polgármester** (továbbiakban,**mint Önkormányzat),**

**másrészről**

a **Magyar Máltai Szeretetszolgálat Egyesület**, (székhely: 1125 Budapest, Szarvas Gábor út 58-60., adószám: 19025702-2-43, OTP Bank Nyrt. számlaszám: 11784009-20200817-00000000, Fővárosi Törvényszék 60010/1989.32) **képviseli: Morvai Emília Közép-magyarországi régióvezető** továbbiakban, mint **Szolgáltatást nyújtó,**

a továbbiakban együtt, mint  **Szerződő felek** között az alábbi feltételekkel:

1. **Szerződő felek** rögzítik, hogy közöttük 2013. december 31. napján a hajléktalan személyek ellátásának biztosítása céljából ellátási szerződés (a továbbiakban: Alapszerződés – száma: 476/2013. (XII. 18.) ÖKT sz. határozat) jött létre.
2. Budaörs Város Önkormányzatának Képviselő-testülete ……./2018 ( ) ÖKT számú határozata értelmében szükséges az Alapszerződés 4.1. pontjának módosítása.
3. **Szerződő felek** az Alapszerződés 4.1. pontját akként módosítják, hogy az **ellátási szerződés időtartamát 2023. december 31. napjáig meghosszabbítják.**
4. **Szerződő felek** kölcsönösen rögzítik, hogy az Ellátási szerződés egyéb rendelkezéseit változatlanul hagyják.
5. A **Szolgáltatást nyújtó** hozzájárul ahhoz, hogy az információs önrendelkezési jogról és az információszabadságról szóló 2011. évi CXII. törvény 37. § (1) bekezdésének rendelkezése szerinti közzétételi kötelezettség alapján a szerződés típusát, tárgyát, időtartamát, a szerződést kötő felek nevét, és a szerződés értékét az Önkormányzat nyilvánosságra hozza.
6. **Szolgáltatást nyújtó** a Nemzeti vagyonról szóló 2011. évi CXCVI. törvény (továbbiakban: Nvt.) 3. §. (1) bekezdés 1. pontja alapján, felelőssége teljes tudatában kijelenti, hogy a vonatkozó jogszabályokat megismerte, amelyek alapján társasága átlátható szervezetnek minősül. Tudomásul veszi, hogy a nyilatkozatában foglaltak változása esetén, illetve, ha az átláthatósági feltételeknek való megfelelősége megszűnik, arról Önkormányzatot haladéktalanul, írásban tájékoztatni köteles. Tudomásul veszi továbbá, hogy ha az átláthatósággal kapcsolatban valótlan tartalmú nyilatkozatot tett, vagy az átláthatóság feltételei jelen szerződés hatálya alatt megszűnnek, Önkormányzat jelen szerződést azonnali hatállyal felmondja, vagy – ha a szerződés teljesítésére még nem került sor a szerződéstől eláll.

**Szolgáltatást nyújtó** az átláthatóságra vonatkozó nyilatkozatot 2018. április 16. napján nyilvántartásba vétel céljából Önkormányzat részére benyújtotta, azóta változás nem történt.

Szerződő Felek megállapodnak, hogy Önkormányzat az átláthatóságra vonatkozó nyilatkozatot a szerződés aláírásától számított 5 évig jogosult ellenőrzés céljából kezelni.

Szerződő Felek fenti szerződést elolvasták, közösen értelmezték, s mint akaratukkal és jognyilatkozataikkal mindenben megegyezőt saját kezűleg, illetve aláírásra jogosult képviselőik útján jóváhagyólag írják alá.

Budaörs, 2018.

…………………………………… …………..……………………………

**Wittinghoff Tamás Morva Emília**

**Budaörs Város Önkormányzata Magyar Máltai Szeretetszolgálat Egyesület**

**Polgármestere Közép-magyarországi Régióvezető**